شەفەق نیوز/ چەکدارەیلیگ نەناسریاگ، ئمڕوو سێشەممە، تاڵان هاووڵاتییگ کردن، ک پویل فرەیگ وەپی بوی، لەناوڕاس بەسرە.
سەرچەوەیگ ئەمنی ئەرا ئاژانس شەفەق نیوز وت: چەکدارەیلیگ نەناسریاگ وەناو ماشینیگ تویوتا پیکاب بڕ ٨٤ مەلیۆن دینار پویل لە هاووڵاتییگ خانەنشین نزیک ماڵەگەی لەناوچەی جەزائیر ناوڕاس بەسرە دزین.
سەرچەوەگە وتیش: چەکدارەیل ری ئەو هاووڵاتییە لەوەردەم ماڵەگەی گردن، و وەچەک هەڕەشەی دان، وپویلەگە لەلی دزین، و وەرەو شوین نادیاریگ واین.
